പുഷ്പഹാരം അണിയിച്ച് എംവി ജയരാജന് നിറപുഞ്ചിരിയോടെ മുഖ്യാതിഥിയായി പി.ജയരാജന് കാരായിമാര്ക്ക് തലശേരിയില് ആവേശകരമായ സ്വീകരണം കാരായി കാജന് സംസ്ഥാന കമ്മിറ്റിയില് ഒരു സീറ്റിന് സാധ്യത കാരായി ചന്ദ്രശേഖരനും ഇനി പാര്ട്ടിയില് സജീവമായേക്കും ഫസല് വധക്കേസ് പ്രതികളെ സിപിഎം വീണ്ടും ഏറ്റെടുക്കുമ്ബോള് കണ്ണൂര്: ഫസല് വധക്കേസില് ജാമ്യവ്യവസ്ഥയില് ഇളവ് ലഭിച്ചതിനെ തുടര്ന്ന് ജന്മനാടായ തലശേരിയിലെത്തിയ കാരായിമാര്ക്ക് സിപിഎം നേതാക്കളും പ്രവര്ത്തകരും ആവേശകരമായ സ്വീകരണം നല്കി. വെള്ളിയാഴ്ച്ച വൈകുന്നേരത്തോടെ തലശേരി റെയില്വേ സ്റ്റേഷനിലെത്തിയ ഇരുവരെയും സിപിഎം ജില്ലാ സെക്രട്ടറി എം.വി ജയരാജന് പുഷ്പഹാരമണിയിച്ചു സ്വീകരിച്ചു. തുടര്ന്ന് സ്വീകരണ സമ്മേളന നഗരിയായ തലശേരി റൂറല് സഹകരണ ബാങ്ക് ഓഡിറ്റോറിയത്തിലേക്ക് ആനയിച്ചു. സ്വീകരണ സമ്മേളനം സിപിഎം ജില്ലാ സെക്രട്ടറി എം.വി ജയരാജന് ഉദ്ഘാടനം ചെയ്തു.സംസ്ഥാന കമ്മിറ്റിയംഗം പി.ജയരാജന് മുഖ്യാതിഥിയായി. സ്വീകരണ പരിപാടിക്ക് ശേഷം കാരായി രാജനെ ജന്മനാടായ കതിരൂര് പുല്യോടിലെക്കും കാരായി ചന്ദ്രശേഖരനെ തിരുവങ്ങാട്ടേക്കും നിരവധി വാഹനങ്ങളുടെ അകമ്ബടിയോടെ ആനയിച്ചുകൊണ്ടു പോയി.നേതാക്കളും പ്രവര്ത്തകരുമടങ്ങുന്ന നിരവധിപ്പേര് സ്വീകരണ പരിപാടിയില് പങ്കെടുത്തു. ഫസല് വധക്കേസില് ഗൂഢാലോചന കുറ്റത്തിന് കുറ്റാരോപിതരായി വിചാരണ നേരിടുന്ന കാരായി രാജനും ചന്ദ്രശേഖരനും വരും ദിനങ്ങളില് സിപിഎം രാഷ്ട്രീയത്തില് സജീവമായേക്കുമെന്നാണ് സൂചന. ഈ മാസം സിപിഎം തലശേരി ഏരിയാ സമ്മേളനവും ഡിസംബര് ആദ്യവാരം കണ്ണൂര് ജില്ലാ സമ്മേളനവും നടക്കാനിരിക്കെ കാരായിമാരുടെ തിരിച്ചുവരവിന് കണ്ണൂരിലെ സിപിഎമ്മിനെ സംബന്ധിച്ചു ഏറെ രാഷ്ട്രീയ പ്രാധാന്യമുണ്ട്. സിപിഎം കണ്ണുര് ജില്ലാ സെക്രട്ടറിയേറ്റ് അംഗമായിരിക്കെയാണ് ഫസല് വധക്കേസില് പ്രതിയായി കാരായി രാജന് ജയില്വാസമനുഭവിക്കുന്നത്. അതു കൊണ്ടു തന്നെ വന് അഴിച്ചുപണി നടക്കാന് സാധ്യതയുള്ള എറണാകുളം സംസ്ഥാന സമ്മേളനത്തില് കാരായി സംസ്ഥാന കമ്മിറ്റിയംഗമായി തെരഞ്ഞെടുക്കാന് സാധ്യതയേറെയുണ്ട്. മുഖ്യമന്ത്രി പിണറായി വിജയന് ,പി.ബി അംഗം കോടിയേരി ബാലകൃഷ്ണന് എന്നിവരുടെ പിന്തുണയുള്ള നേതാവ് കൂടിയാണ് കാരായി രാജന്.പാര്ട്ടിക്കായി രാഷ്ട്രീയ സംഘര്ഷഭൂമിയായ തലശേരിയില് നിന്നും രാഷ്ട്രീയ എതിരാളികളെ പ്രതിരോധിക്കുകയും ചെയ്യാത്ത കുറ്റത്തിന് ജയില്വാസമനുഷ്ഠിക്കുകയും ചെയ്ത നേതാവെന്ന ഇമേജും കാരായിക്കുണ്ട്.അതുകൊണ്ടുതന്നെ ഇക്കുറി സംസ്ഥാന കമ്മിറ്റിയിലേക്ക് അനായ സേനയുള്ള കടന്നുവരവ് കാരായിക്കുണ്ടാവുമെന്ന സൂചനയാണ് സിപിഎം വൃത്തങ്ങളില് നിന്നും ലഭിക്കുന്നത്. തലശേരിയില് ഒട്ടേറെ രാഷ്ട്രീയ കൊലപാതകങ്ങളും സംഘര്ഷങ്ങളും കാരായി ഏരിയാ സെക്രട്ടറി സ്ഥാനത്തിരിക്കുമ്ബോഴാണ് നടന്നതെങ്കിലും ഇതുവരെ അദ്ദേഹം പ്രതി ചേര്ക്കപ്പെട്ടിട്ടിരുന്നില്ല. എന്നാല് ഫസല് വധക്കേസില് നേതൃത്വത്തിലേക്ക് അന്വേഷണത്തിന്റെ വലകള് സിബിഐ വിരിച്ചപ്പോള് കാരായി രാജനിലേക്കും തിരുവങ്ങാട് ലോക്കല് സെക്രട്ടറിയായ കാരായി ചന്ദ്രശേഖരനിലെക്കും എത്തുകയായിരുന്നു. അന്നും ഇന്നും എന്.ഡി.എഫ് പ്രവര്ത്തകനായ ഫസലിനെ കൊന്നത് ആര്എസ്എസ് പ്രവര്ത്തകരാണെന്ന വാദമാണ് സിപിഎം ഉയര്ത്തിയിരുന്നത്.ഏറ്റവും ഒടുവില്. മറ്റൊരു കൊലക്കേസില് പിടിയിലായ ആര്എസ്എസ് പ്രവര്ത്തകന് കുപ്പി സുബീഷിന്റെ മൊഴിയിലും ഈ കാര്യം പറഞ്ഞിട്ടുണ്ടെന്ന് കാരായി രാജന് ചൂണ്ടിക്കാട്ടുന്നു. ഫസല് വധക്കേസില് ഇപ്പോള് തുടരന്വേഷണം നടത്തി സിബിഐ നല്കിയ റിപ്പോര്ട്ട് തെറ്റാണെന്നാണ് കേസിലെ കുറ്റാരോപിതനായ കാരായി രാജന് തുറന്നു പറയുന്നത്.മൊഴി നല്കുന്നതിന് രണ്ട് വര്ഷം മുമ്ബെ ലഭിച്ച സുബീഷിന്റെ ഫോണ് സംഭാഷണത്തില് ശബ്ദ പരിശോധനയും ശാസ്ത്രീയ പരിശോധനയും നടത്തിയിട്ടില്ല.. അന്ന് ലഭിച്ച സംഭാഷണം സുബീഷ് ആരുടെ സമ്മര്ദത്തിലാണ് പറഞ്ഞതെന്നും രാജന് ചോദിക്കുന്നു. നീതിക്ക് വേണ്ടി ഏതറ്റം വരെയും പോകുമെന്നും നീതിപീഠത്തില് വിശ്വാസമുണ്ടെന്നും കാരായി രാജന് വ്യക്തമാക്കി.ഫസല് വധക്കേസിലെ തുടരന്വേഷണ റിപ്പോര്ട്ട് സിബിഐ കോടതിയില് സമര്പ്പിച്ചിരുന്നു. ഫസലിന്റെ വധത്തിന് പിന്നില് ആര്എസ്എസ്സാണെന്ന ആരോപണം ശരിയല്ലെന്നും ആര്എസ്എസ്സാണെന്ന സുബീഷിന്റെ വെളിപ്പെടുത്തല് കസ്റ്റഡിയില്വെച്ച് പൊലിസ് പീഡിപ്പിച്ചു നിര്ബന്ധിതമായി പറയിപ്പിച്ചതാണെന്നുമാണ് കഴിഞ്ഞ ദിവസം സിബിഐ സമര്പ്പിച്ച റിപ്പോര്ട്ട് ചൂണ്ടിക്കാട്ടിയത്. കൊടി സുനിയും സംഘവുമാണ് കൊലപാതകത്തിന് പിന്നിലെന്നും സിപിഎം നേതാക്കളായ കാരായി രാജനും ചന്ദ്രശേഖരനും ഗൂഢാലോചനയില് പങ്കുണ്ടെന്നും തുടരന്വേഷണ റിപ്പോര്ട്ടിലുണ്ട്. ഇതോടെ ആദ്യ അന്വേഷണ റിപ്പോര്ട്ട് ശരിയാണെന്നാണ് സിബിഐ വിലയിരുത്തല്. എന്നാല് സിബിഐ റിപ്പോര്ട്ടിനെ തങ്ങള് അംഗീകരിക്കുന്നുവെന്ന് ഫസലിന്റെ സഹോദരി റംല പറഞ്ഞു. പൊലീസ് അന്വേഷണത്തില് വിശ്വാസമില്ലാത്തതുകൊണ്ടാണ് സിബിഐ അന്വേഷണം ആവശ്യപ്പെട്ടതെന്നും അവര് വ്യക്തമാക്കി. എന്നാല്, സിബിഐയുടെ കണ്ടെത്തലുകള് തെറ്റാണെന്ന നിലപാടിലാണ് ഫസലിന്റെ സഹോദരന് അബ്ദു റഹ്മാന്. സുബീഷ് കുറ്റം സമ്മതിക്കുന്ന ദൃശ്യങ്ങളുണ്ടായിട്ടും ഇത്തരത്തിലുള്ള റിപ്പോര്ട്ട് സമര്പ്പിച്ചതെന്തുകൊണ്ടാണെന്ന് അറിയില്ലെന്നും അഭിഭാഷകനുമായി കൂടിയാലോചിച്ച് തുടര് നടപടികളെടുക്കുമെന്നും അദ്ദേഹം പ്രതികരിച്ചു. അതേസമയം, ഫസല് വധക്കേസിലെ ജാമ്യവ്യവസ്ഥയില് ഹൈക്കോടതി ഇളവനുവദിച്ചതോടെ നാട്ടിലേക്ക് തിരിച്ചെത്തിയ കാരായി രാജനും കാരായി ചന്ദ്രശേഖരനും തലശേരിയില് പാര്ട്ടി പ്രവര്ത്തകരും നേതാക്കളും ആവേശകരമായ സ്വീകരണം നല്കി. എറണാകുളം ജില്ല വിട്ട് പോകരുതെന്ന ഉപാധിയെത്തുടര്ന്ന് ഇരുവരും ഇരുമ്ബനത്തായിരുന്നു താമസം. ഫസല് വധക്കേസില് പ്രതികളായ കാരായി സഹോദരങ്ങള്ക്കെതിരെ ഗൂഢാലോചനക്കുറ്റമാണ് സിബിഐ. ചുമത്തിയത്. ഇരുവരും 2012 ജൂണ് 22ന് എറണാകുളം മജിസ്ട്രേറ്റ് കോടതിമുമ്ബാകെ ഹാജരായിരുന്നു. തുടര്ന്ന് ഒന്നരവര്ഷത്തെ ജയില്വാസത്തിനുശേഷം 2013 നവംബര് എട്ടിനാണ് ഇരുവര്ക്കും ജാമ്യം ലഭിച്ചത്നീണ്ട എട്ടു വര്ഷത്തിനു ശേഷം കാരായി രാജനോപ്പം നാട്ടിലെത്തിയ കാരായി ചന്ദ്രശേഖരന് വരുന്ന ഏരിയാ സമ്മേളനത്തോടെ സിപിഎം തലശേരി ഏരിയാ സെക്രട്ടറിയാകുമെന്നാണ് സൂചന. കാരായിമാര് കണ്ണുരിലെ സിപിഎമ്മില് വീണ്ടും ശക്തിയോടെ തിരിച്ചു വരുന്നത് അണികളെയും ആവേശത്തിലാക്കിയിട്ടുണ്ട്. Stories you may Like